
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«22» жніўня 2023 г.
	№ 124
	   г. Масква




Аб унясенні змяненняў у Рашэнне Камісіі Мытнага саюза 
ад 20 верасня 2010 г. № 378


У адпаведнасці з пунктам 2 артыкула 8 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Рашэнне Камісіі Мытнага саюза ад 20 верасня 2010 г. № 378 «Аб класіфікатарах, якія выкарыстоўваюцца для запаўнення мытных дакументаў» змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання, за выключэннем пункта 1, падпункта «г» пункта 3, пунктаў 5 і 6 змяненняў, прадугледжаных дадаткам да гэтага Рашэння.
Пункт 1, падпункт «г» пункта 3, пункты 5 і 6 змяненняў, прадугледжаных дадаткам да гэтага Рашэння, уступаюць у сілу па сканчэнні 30 каляндарных дзён з даты афіцыйнага апублікавання гэтага Рашэння, але не раней за 1 красавіка 2025 г.
 
	Старшыня Калегіі
Еўразійскай эканамічнай камісіі
	
     М. Мясніковіч


	

	 
	ДАДАТАК
да Рашэння Калегіі
Еўразійскай эканамічнай камісіі
ад 22 жніўня 2023 г. № 124





ЗМЯНЕННІ,
якія ўносяцца ў Рашэнне Камісіі Мытнага саюза 
ад 20 верасня 2010 г. № 378
1. Дапоўніць пунктам 24 наступнага зместу:
«24. Зацвердзіць класіфікатар выпадкаў непрадастаўлення забеспячэння выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін (Дадатак 28).».
2. Пункт 3.4.2 падраздзела 3.4 класіфікатара льгот па выплаце мытных плацяжоў (Дадатак 7) дапоўніць пазіцыямі наступнага зместу:
	«Вызваленне ад выплаты ПДВ у дачыненні да імпарту сыравіны і (або) матэрыялаў у складзе транспартных сродкаў і (або) сельскагаспадарчай тэхнікі, а таксама іх кампанентаў, змешчаных пад мытную працэдуру свабоднага склада або пад мытную працэдуру свабоднай мытнай зоны спецыяльнай эканамічнай зоны «Qyzyljar»
	СХ

	Вызваленне ад выплаты ПДВ у дачыненні да імпарту неапрацаваных каштоўных металаў, лому і адходаў каштоўных металаў і сыравінных тавараў, якія ўтрымліваюць каштоўныя металы
	ДМ

	Вызваленне ад выплаты ПДВ у дачыненні да тавараў, увезеных падаткаплацельшчыкамі, якія з’яўляюцца ўдзельнікамі міжнароднага тэхналагічнага парка «Астана Хаб»
	АХ

	Вызваленне ад выплаты ПДВ у дачыненні да імпарту тавараў, па якіх зменены тэрмін выплаты ўскосных падаткаў
	КН

	Вызваленне ад выплаты ПДВ у дачыненні да імпарту цукру-сырцу трысняговага
	СС

	Вызваленне ад выплаты ПДВ у дачыненні да імпарту хімічных рэчываў (сыравіны) для вытворчасці пестыцыдаў
	ХП

	Вызваленне ад выплаты ПДВ у дачыненні да імпарту твораў мастацтва
	ПІ

	Вызваленне ад выплаты ПДВ у дачыненні да імпарту тавараў у складзе гатовай прадукцыі, вырабленай на тэрыторыі спецыяльнай эканамічнай зоны або свабоднага склада
	ГП».


3. У класіфікатары відаў дакументаў і звестак (Дадатак 8):
а) у раздзеле 6:
найменне выкласці ў наступнай рэдакцыі:
«6. Дакументы аб паходжанні тавару і іншыя дакументы, звязаныя з паходжаннем тавару»;
у пазіцыі з кодам 06011 слова «тавараў» замяніць словам «тавару»;
пазіцыю з кодам 06013 выкласці ў наступнай рэдакцыі:
	«06013
	Сертыфікат аб паходжанні тавару формы «А»;


у пазіцыі з кодам 06014 словы «агульнай формы» выключыць;
пазіцыю з кодам 06999 выкласці ў наступнай рэдакцыі:
	«06999
	Іншыя дакументы, звязаныя з паходжаннем тавару»;


б) раздзел 7 пасля пазіцыі з кодам 07018 дапоўніць пазіцыяй наступнага зместу:
	«07019
	Разлік памеру забеспячэння выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін»;



в) у раздзеле 9:
пасля пазіцыі з кодам 09043 дапоўніць пазіцыяй наступнага зместу:
	«09044
	Пасведчанне аб уключэнні ў рэестр мытных перавозчыкаў»;


пасля пазіцыі з кодам 09051 дапоўніць пазіцыямі наступнага зместу:
	«09053
	Зварот аб унясенні змяненняў (дапаўненняў) у мытныя дакументы

	09054
	Мытны прыходны ордар або іншы мытны дакумент, у якім падлічаны сумы мытных пошлін, падаткаў, выплачаных пры ўвозе ў дзяржаву – член Еўразійскага эканамічнага саюза, якая далучылася да Еўразійскага эканамічнага саюза, аўтамабіляў легкавых і іншых маторных транспартных сродкаў, якія класіфікуюцца ў таварных пазіцыях 8702 і 8703, субпазіцыях 8704 21 і 8704 31 ТН ЗЭД ЕАЭС, па стаўках, якія прымяняюцца гэтай дзяржавай у адпаведнасці з міжнародным дагаворам аб далучэнні да Еўразійскага эканамічнага саюза

	09055
	Мытны прыходны ордар або іншы мытны дакумент, запоўнены ў дачыненні да аўтамабіляў легкавых і іншых маторных транспартных сродкаў, якія класіфікуюцца ў таварных пазіцыях 8702 і 8703, субпазіцыях 8704 21 і 8704 31 ТН ЗЭД ЕАЭС, з мэтай падліку і выплаты мытных пошлін, падаткаў у памеры розніцы сум, выплачаных пры ўвозе ўказаных транспартных сродкаў у дзяржаву – член Еўразійскага эканамічнага саюза, якая далучылася да Еўразійскага эканамічнага саюза, па стаўках, якія прымяняюцца гэтай дзяржавай у адпаведнасці з міжнародным дагаворам аб далучэнні да Еўразійскага эканамічнага саюза, і сум, якія падлягаюць выплаце па стаўках, устаноўленых у адпаведнасці з Мытным кодэксам Еўразійскага эканамічнага саюза

	09056
	Мытны прыходны ордар (за выключэннем дакументаў, указаных у пазіцыях з кодамі 09054 і 09055)»;


г) раздзел 10 пасля пазіцыі з кодам 10052 дапоўніць пазіцыямі наступнага зместу:
	«10053
	Код мытнага органа ў адпаведнасці з класіфікатарам мытных органаў дзяржаў – членаў Еўразійскага эканамічнага саюза, у рэгіёне дзейнасці якога тавары будуць захоўвацца на мытным складзе або ў месцах, якія не з’яўляюцца мытнымі складамі, у выпадках, прадугледжаных пунктам 4 артыкула 155 Мытнага кодэкса Еўразійскага эканамічнага саюза (для Расійскай Федэрацыі)

	10054
	Нумар дакумента, які пацвярджае ўключэнне юрыдычнай асобы ў рэестр уладальнікаў мытных складоў (нумар пасведчання аб уключэнні юрыдычнай асобы ў рэестр уладальнікаў мытных складоў), або рэгістрацыйны нумар юрыдычнай асобы ў рэестры ўладальнікаў мытных складоў, або рэгістрацыйны нумар звестак аб уключэнні юрыдычнай асобы ў рэестр уладальнікаў мытных складоў для мытных складоў адкрытага тыпу

	10055
	Нумар дакумента, які пацвярджае ўключэнне юрыдычнай асобы ў рэестр уладальнікаў мытных складоў (нумар пасведчання аб уключэнні юрыдычнай асобы ў рэестр уладальнікаў мытных складоў), або рэгістрацыйны нумар юрыдычнай асобы ў рэестры ўладальнікаў мытных складоў, або рэгістрацыйны нумар звестак аб уключэнні юрыдычнай асобы ў рэестр уладальнікаў мытных складоў для мытных складоў закрытага тыпу

	10056
	Нумар і дата дакумента, што дазваляе захоўванне тавараў у месцах, якія не з’яўляюцца мытнымі складамі, а ў выпадку, калі ў адпаведнасці з заканадаўствам дзяржаў – членаў Еўразійскага эканамічнага саюза вядзецца ўлік зон мытнага кантролю, – нумар зоны мытнага кантролю (рэгістрацыйны нумар зоны мытнага кантролю), дзе будзе ажыццяўляцца захоўванне тавараў у адпаведнасці з пунктам 4 артыкула 155 Мытнага кодэкса Еўразійскага эканамічнага саюза

	10057
	Нумар дакумента, які пацвярджае ўключэнне юрыдычнай асобы ў рэестр уладальнікаў магазінаў бяспошліннага гандлю (нумар пасведчання аб уключэнні юрыдычнай асобы ў рэестр уладальнікаў магазінаў бяспошліннага гандлю), або рэгістрацыйны нумар юрыдычнай асобы ў рэестры ўладальнікаў магазінаў бяспошліннага гандлю, або рэгістрацыйны нумар звестак аб уключэнні юрыдычнай асобы ў рэестр уладальнікаў магазінаў бяспошліннага гандлю».


4. Падраздзел 6.3 класіфікатара відаў падаткаў, збораў і іншых выплат, спагнанне якіх ускладзена на мытныя органы (Дадатак 9), пасля пазіцыі з кодам 4270 дапоўніць пазіцыяй наступнага зместу:
	«Акцыз на воды, уключаючы мінеральныя і газіраваныя, якія ўтрымліваюць дабаўкі цукру або іншых падсалоджвальных ці смакаараматычных рэчываў
	4280».


5. Класіфікатар мер забеспячэння выканання мытнага транзіту (Дадатак 18) прызнаць страціўшым сілу.
6. Дапоўніць Дадаткам 28 наступнага зместу:
	
	«ДАДАТАК № 28
да Рашэння Камісіі Мытнага саюза
ад 20 верасня 2010 г. № 378




КЛАСІФІКАТАР
выпадкаў непрадастаўлення забеспячэння выканання 
абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін
	Код
	Найменне выпадкаў непрадастаўлення забеспячэння 
выканання абавязку па выплаце мытных пошлін, 
падаткаў, спецыяльных, антыдэмпінгавых, 
кампенсацыйных пошлін

	101
	Памер забеспячэння выканання абавязку па выплаце мытных пошлін, падаткаў і памер забеспячэння выканання абавязку па выплаце спецыяльных, антыдэмпінгавых, кампенсацыйных пошлін, калі прадастаўленне такога забеспячэння з’яўляецца ўмовай змяшчэння тавараў пад мытную працэдуру мытнага транзіту ў адпаведнасці з падпунктам 2 пункта 1 артыкула 143 Мытнага кодэкса Еўразійскага эканамічнага саюза, у сукупнасці не перавышаюць сумы, эквівалентнай 500 еўра па курсе валют, які дзейнічае на дзень рэгістрацыі транзітнай дэкларацыі

	102
	У якасці дэкларанта тавараў, якія змяшчаюцца пад мытную працэдуру мытнага транзіту, выступае мытны перавозчык, які ажыццяўляе перавозку (транспарціроўку) тавараў, што дэкларуюцца

	103
	У якасці дэкларанта тавараў, якія змяшчаюцца пад мытную працэдуру мытнага транзіту, выступае ўпаўнаважаны эканамічны аператар, які мае пасведчанне аб уключэнні ў рэестр упаўнаважаных эканамічных аператараў першага або трэцяга тыпу

	104
	Тавары, якія змяшчаюцца пад мытную працэдуру мытнага транзіту, перавозяцца чыгуначным транспартам, за выключэннем выпадку, калі такая перавозка (транспарціроўка) з’яўляецца часткай перавозкі (транспарціроўкі) тавараў з выкарыстаннем двух і больш відаў транспарту

	105
	Тавары, якія змяшчаюцца пад мытную працэдуру мытнага транзіту, перавозяцца паветраным транспартам, за выключэннем выпадку, калі такая перавозка (транспарціроўка) з’яўляецца часткай перавозкі (транспарціроўкі) тавараў з выкарыстаннем двух і больш відаў транспарту

	106
	Тавары, якія змяшчаюцца пад мытную працэдуру мытнага транзіту, перамяшчаюцца трубаправодным транспартам, за выключэннем выпадку, калі такая перавозка (транспарціроўка) з’яўляецца часткай перавозкі (транспарціроўкі) тавараў з выкарыстаннем двух і больш відаў транспарту

	107
	Замежныя тавары, якія змяшчаюцца пад мытную працэдуру мытнага транзіту, перавозяцца воднымі суднамі, у тым ліку суднамі змешанага (рака – мора) плавання, паміж марскімі партамі дзяржавы – члена Еўразійскага эканамічнага саюза і (або) дзяржаў – членаў Еўразійскага эканамічнага саюза без заходу ва ўнутраныя водныя шляхі дзяржавы – члена Еўразійскага эканамічнага саюза і (або) дзяржаў – членаў Еўразійскага эканамічнага саюза, за выключэннем выпадку, калі такая перавозка з’яўляецца часткай перавозкі тавараў з выкарыстаннем двух і больш відаў транспарту

	108
	У якасці дэкларанта тавараў Еўразійскага эканамічнага саюза, якія змяшчаюцца пад мытную працэдуру мытнага транзіту, выступае асоба дзяржавы – члена Еўразійскага эканамічнага саюза, у якой у дзяржаве – члене Еўразійскага эканамічнага саюза, на тэрыторыі якой тавары Еўразійскага эканамічнага саюза змяшчаюцца пад мытную працэдуру мытнага транзіту, на дзень рэгістрацыі транзітнай дэкларацыі адсутнічае не выкананы ва ўстаноўлены тэрмін абавязак па выплаце мытных пошлін, падаткаў, спецыяльных, антыдэмпінгавых, кампенсацыйных пошлін, працэнтаў, пеняў, а таксама, калі гэта прадугледжана заканадаўствам дзяржавы – члена Еўразійскага эканамічнага саюза, на тэрыторыі якой тавары Еўразійскага эканамічнага саюза змяшчаюцца пад мытную працэдуру мытнага транзіту, адсутнічаюць не выплачаныя ў вызначаны тэрмін адміністрацыйныя штрафы, прызначаныя на падставе рашэнняў суда, што ўступілі ў законную сілу, або ўпаўнаважанага органа (службовай асобы) аб прыцягненні да адміністрацыйнай адказнасці па справах аб адміністрацыйных правапарушэннях

	109
	Мытным органам прынята рашэнне аб прымяненні мытнага суправаджэння ў дачыненні да тавараў, якія змяшчаюцца пад мытную працэдуру мытнага транзіту

	110
	Тавары, якія змяшчаюцца пад мытную працэдуру мытнага транзіту, прызначаны для афіцыйнага карыстання дыпламатычнымі прадстаўніцтвамі і консульскімі ўстановамі, размешчанымі на мытнай тэрыторыі Еўразійскага эканамічнага саюза, аб чым у мытным органе адпраўлення па кожнай канкрэтнай перавозцы ёсць інфармацыя міністэрства замежных спраў дзяржавы – члена Еўразійскага эканамічнага саюза, у якой знаходзіцца мытны орган адпраўлення

	111
	Тавары, якія змяшчаюцца пад мытную працэдуру мытнага транзіту, прызначаны для афіцыйнага карыстання прадстаўніцтвамі дзяржаў пры міжнародных арганізацыях, міжнароднымі арганізацыямі або іх прадстаўніцтвамі, іншымі арганізацыямі або іх прадстаўніцтвамі, размешчанымі на мытнай тэрыторыі Еўразійскага эканамічнага саюза, аб чым у мытным органе адпраўлення па кожнай канкрэтнай перавозцы ёсць інфармацыя міністэрства замежных спраў дзяржавы – члена Еўразійскага эканамічнага саюза, у якой знаходзіцца мытны орган адпраўлення

	112
	Тавары, якія змяшчаюцца пад мытную працэдуру мытнага транзіту, прызначаны для асабістага карыстання, уключаючы тавары для першапачатковага абзавядзення, супрацоўнікаў дыпламатычных прадстаўніцтваў, работнікаў консульскіх устаноў, персаналу (супрацоўнікаў, службовых асоб) прадстаўніцтваў дзяржаў пры міжнародных арганізацыях, міжнародных арганізацый або іх прадстаўніцтваў, іншых арганізацый або іх прадстаўніцтваў, размешчаных на мытнай тэрыторыі Еўразійскага эканамічнага саюза, а таксама членаў іх сем’яў, аб чым у мытным органе адпраўлення па кожнай канкрэтнай перавозцы ёсць інфармацыя міністэрства замежных спраў дзяржавы – члена Еўразійскага эканамічнага саюза, у якой знаходзіцца мытны орган адпраўлення

	113
	Тавары, якія змяшчаюцца пад мытную працэдуру мытнага транзіту, прызначаны для выкарыстання з культурнай, навукова-даследчай мэтай, правядзення спартыўных спаборніцтваў або падрыхтоўкі да іх, ліквідацыі наступстваў стыхійных бедстваў, аварый, катастроф, забеспячэння абараназдольнасці і дзяржаўнай (нацыянальнай) бяспекі дзяржаў – членаў Еўразійскага эканамічнага саюза, перааснашчэння іх узброеных сіл, абароны дзяржаўных граніц дзяржаў – членаў Еўразійскага эканамічнага саюза, выкарыстання дзяржаўнымі органамі дзяржаў – членаў Еўразійскага эканамічнага саюза, аб чым ёсць пацвярджэнне адпаведнага дзяржаўнага органа зацікаўленай дзяржавы – члена Еўразійскага эканамічнага саюза, які хадайнічае аб выпуску такіх тавараў без прадастаўлення забеспячэння выканання абавязку па выплаце мытных пошлін, падаткаў і (або) без прадастаўлення забеспячэння выканання абавязку па выплаце спецыяльных, антыдэмпінгавых, кампенсацыйных пошлін, прадстаўленае вызначаным Еўразійскай эканамічнай камісіяй мытным органам дзяржавы – члена Еўразійскага эканамічнага саюза, на тэрыторыі якой знаходзіцца мытны орган прызначэння, у вызначаны Еўразійскай эканамічнай камісіяй мытны орган дзяржавы – члена Еўразійскага эканамічнага саюза, на тэрыторыі якой размешчаны мытны орган адпраўлення

	114
	Мытнае дэклараванне тавараў, якія змяшчаюцца пад мытную працэдуру мытнага транзіту і перавозяцца аўтамабільным транспартам, ажыццёўлена з асаблівасцямі, вызначанымі артыкулам 114 Мытнага кодэкса Еўразійскага эканамічнага саюза, з мэтай іх змяшчэння пад мытную працэдуру выпуску для ўнутранага спажывання і ў дачыненні да такіх тавараў выплачаны мытныя пошліны, падаткі, спецыяльныя, антыдэмпінгавыя, кампенсацыйныя пошліны, у выпадку, калі перавозка ў адпаведнасці з мытнай працэдурай мытнага транзіту будзе ажыццяўляцца толькі па тэрыторыі дзяржавы – члена Еўразійскага эканамічнага саюза, у якой пададзена дэкларацыя на тавары, і калі дэкларантам тавараў, якія змяшчаюцца пад мытную працэдуру мытнага транзіту, і дэкларантам тавараў, якія змяшчаюцца пад мытную працэдуру выпуску для ўнутранага спажывання, з’яўляецца адна і тая ж асоба

	115
	Дэкларантам міжнародных паштовых адпраўленняў пры іх змяшчэнні пад мытную працэдуру мытнага транзіту выступае прызначаны аператар паштовай сувязі

	116
	Міжнародныя паштовыя адпраўленні, якія змяшчаюцца пад мытную працэдуру мытнага транзіту, падлягаюць дастаўцы ў месца (установу) міжнароднага паштовага абмену

	117
	Тавары для асабістага карыстання, якія змяшчаюцца пад мытную працэдуру мытнага транзіту ў адпаведнасці з артыкулам 263 Мытнага кодэкса Еўразійскага эканамічнага саюза, увозяцца на мытную тэрыторыю Еўразійскага эканамічнага саюза замежнымі фізічнымі асобамі, якія перасяліліся на пастаяннае месца жыхарства ў дзяржаву – член Еўразійскага эканамічнага саюза або атрымалі статус бежанца, вымушанага перасяленца ў адпаведнасці з заканадаўствам гэтай дзяржавы – члена Еўразійскага эканамічнага саюза, пры ўмове прадстаўлення дакументаў, якія пацвярджаюць такое прызнанне або такі статус

	118
	Тавары для асабістага карыстання, якія змяшчаюцца пад мытную працэдуру мытнага транзіту ў адпаведнасці з артыкулам 263 Мытнага кодэкса Еўразійскага эканамічнага саюза, увозяцца на мытную тэрыторыю Еўразійскага эканамічнага саюза замежнымі фізічнымі асобамі, якія маюць намер перасяліцца на пастаяннае месца жыхарства ў дзяржаву – член Еўразійскага эканамічнага саюза, атрымаць статус бежанца, вымушанага перасяленца ў адпаведнасці з заканадаўствам гэтай дзяржавы – члена Еўразійскага эканамічнага саюза, пры ўмове прадстаўлення дакументаў, якія пацвярджаюць такі намер

	119
	Тавары для асабістага карыстання, указаныя ў падпункце 3 пункта 1 артыкула 263 Мытнага кодэкса Еўразійскага эканамічнага саюза, якія змяшчаюцца пад мытную працэдуру мытнага транзіту ў адпаведнасці з артыкулам 263 Мытнага кодэкса Еўразійскага эканамічнага саюза, увозяцца на мытную тэрыторыю Еўразійскага эканамічнага саюза главамі дыпламатычных прадстаўніцтваў, членамі дыпламатычнага і адміністрацыйна-тэхнічнага персаналу дыпламатычных прадстаўніцтваў дзяржаў – членаў Еўразійскага эканамічнага саюза, главамі консульскіх устаноў і іншымі консульскімі службовымі асобамі, консульскімі служачымі консульскіх устаноў дзяржаў – членаў Еўразійскага эканамічнага саюза, супрацоўнікамі прадстаўніцтваў дзяржаў – членаў Еўразійскага эканамічнага саюза пры міжнародных арганізацыях, размешчаных за межамі мытнай тэрыторыі Еўразійскага эканамічнага саюза, членамі іх сем’яў, якія пражываюць разам з імі, або іншымі асобамі, якія дзейнічаюць ад імені і па даручэнні такіх асоб, пры ўмове прадстаўлення дакументаў, што выдаюцца ў адпаведнасці з заканадаўствам дзяржаў – членаў Еўразійскага эканамічнага саюза, якія пацвярджаюць выкананне ўмоў увозу з вызваленнем ад выплаты мытных пошлін, падаткаў

	120
	Тавары для асабістага карыстання, указаныя ў падпункце 4 пункта 1 артыкула 263 Мытнага кодэкса Еўразійскага эканамічнага саюза, якія змяшчаюцца пад мытную працэдуру мытнага транзіту ў адпаведнасці з артыкулам 263 Мытнага кодэкса Еўразійскага эканамічнага саюза, увозяцца на мытную тэрыторыю Еўразійскага эканамічнага саюза супрацоўнікамі дыпламатычных прадстаўніцтваў, работнікамі консульскіх устаноў, персаналам (супрацоўнікамі, службовымі асобамі) прадстаўніцтваў дзяржаў пры міжнародных арганізацыях, міжнародных арганізацый або іх прадстаўніцтваў, іншых арганізацый або іх прадстаўніцтваў, размешчаных на мытнай тэрыторыі Еўразійскага эканамічнага саюза, членамі іх сем’яў, якія пражываюць разам з імі, пры ўмове пацвярджэння, што яны з’яўляюцца такімі супрацоўнікамі, работнікамі, персаналам або членамі іх сем’яў

	121
	Тавары для асабістага карыстання, указаныя ў падпункце 5 пункта 1 артыкула 263 Мытнага кодэкса Еўразійскага эканамічнага саюза, якія змяшчаюцца пад мытную працэдуру мытнага транзіту ў адпаведнасці з артыкулам 263 Мытнага кодэкса Еўразійскага эканамічнага саюза, увозяцца на мытную тэрыторыю Еўразійскага эканамічнага саюза главамі дыпламатычных прадстаўніцтваў і консульскіх устаноў, членамі дыпламатычнага персаналу дыпламатычных прадстаўніцтваў і консульскімі службовымі асобамі консульскіх устаноў, членамі іх сем’яў, якія пражываюць разам з імі, пры ўмове пацвярджэння, што яны з’яўляюцца такімі асобамі або членамі іх сем’яў

	122
	Выпадкі непрадастаўлення забеспячэння выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін, устаноўленыя заканадаўствам дзяржавы – члена Еўразійскага эканамічнага саюза, у якой тавары змяшчаюцца пад мытную працэдуру мытнага транзіту, калі перавозка (транспарціроўка) тавараў ажыццяўляецца па тэрыторыі гэтай дзяржавы – члена Еўразійскага эканамічнага саюза

	123
	Выпадкі непрадастаўлення забеспячэння выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін у дачыненні да тавараў, якія змяшчаюцца пад мытную працэдуру мытнага транзіту, прадугледжаныя міжнароднымі дагаворамі ў рамках Еўразійскага эканамічнага саюза і (або) міжнароднымі дагаворамі дзяржаў – членаў Еўразійскага эканамічнага саюза з трэцім бокам

	124
	Выпадкі непрадастаўлення забеспячэння выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін, устаноўленыя заканадаўствам дзяржавы – члена Еўразійскага эканамічнага саюза, у якой тавары для асабістага карыстання змяшчаюцца пад мытную працэдуру мытнага транзіту

	125
	Выпадкі непрадастаўлення забеспячэння выканання абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін, устаноўленыя Еўразійскай эканамічнай камісіяй у адпаведнасці з абзацам трэцім падпункта 1 пункта 1 артыкула 304 Мытнага кодэкса Еўразійскага эканамічнага саюза».

